Diari Oficial de la Generalitat Valenciana


Sumari del DOGV 7797, del 03-06-2016 (2016/3517)

Notificació de la sentència dictada en el procediment ordinari número 1076/2011.
--------------------------------------------------------------------------------

### Dades del document

Número de DOGV
:   7797

Data del DOGV
:   03-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3517


Organisme emissor
:   Jutjat de Primera Instància Número 3 de la Vila Joiosa

Tipus de document
:   Edicte

Notificació de la sentència dictada en el procediment ordinari número 1076/2011. [2016/3517]  
Judici: procediment ordinari 001076/2011.  
Part demandant: Maurice-Martin Dee i Norma Dee.  
Part demandada: Servus Levante 99, SL.  
Sobre: resta d'ordinaris.  
  
En el judici a què es fa referència s'ha dictat la resolució que té l'encapçalament i la dispositiva que són com segueix:  
  
«Jutjat de Primera Instància i Instrucció número 3 de la Vila Joiosa.  
  
Procediment: procediment ordinari 001076/2011.  
Sentència número 139/2014.  
La Vila Joiosa, 13 de novembre de 2014  
Raúl Cózar y Agulló, jutge titular del Jutjat de Primera Instància i Instrucció número 3 de la Vila Joiosa i partit, he vist en judici oral i públic aquestes actuacions de judici ordinari 1076/2011, seguides a instàncies de Maurice-Martin Dee i Norma Dee, representades per la procuradora dels tribunals la senyora Hernández Hernández i defeses pel lletrat el senyor Soler Cortés, contra la mercantil Servus Levante, SL, en situació de rebel·lia processal, en què s'exercita acció de resolució contractual per incompliment.  
Dispositiva  
Estime íntegrament la demanda interposada per Maurice-Martin Dee i Norma Dee, representades per la procuradora dels tribunals la senyora Hernández Hernández i defeses pel lletrat el senyor Soler Cortés, contra la mercantil Servus Levante, SL, en situació de rebel·lia processal, en què s'exercita acció de resolució contractual, declare resolt el contracte de compravenda, de data 6 de novembre de 2008, subscrit entre ambdues parts relatiu a un immoble que cal construir identificat com a habitatge àtic A integrat al Residencial Montiboli Paradise III, i condemne la mercantil Servus Levante, SL, a pagar a l'actora la quantitat de 60.000 euros, més interessos legals, amb la imposició de les costes al demandat.  
Notifiqueu aquesta resolució a les parts i indiqueu-los que, en contra, s'hi pot interposar un recurs d'apel·lació. El recurs haurà d'interposar-se per escrit en el termini de 20 dies hàbils comptats des de l'endemà de la notificació, amb expressió de la infracció comesa al parer de la persona recurrent, sense aquests requisits no s'admetrà el recurs, i s'ha de consignar el dipòsit establit en la disposició addicional 15a de la reforma de la Llei Orgànica del Poder Judicial (LO 1/2009, de 3 novembre).  
Així ho ordena, mana i firma, de la qual cosa done fe.»  
  
Atés que es desconeix el domicili o la residència actuals de la part demandada, per diligència d'ordenació de 29 d'abril de 2016, el lletrat de l'Administració de Justícia, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació de la sentència, de data 13 de novembre de 2014, a la part demandada, Servus Levante 99, SL.  
  
La Vila Joiosa, 29 d'abril de 2016.- El lletrat de l'Administració de Justícia: Benito Sáez Vicente-Almazán.